CPALL ต้นทุน-ค่าใช้จ่ายพุ่ง กดกำไรปี 64 หด 19% เหลือ 1.29 หมื่นลบ.
CPALL ต้นทุนจัดจำหน่าย-ค่าใช้จ่ายบริหารพุ่ง กดกำไรปี 64 ลดลง 19% เหลือ 1.29 หมื่นลบ. จากปีก่อนกำไร 1.61 หมื่นลบ. เตรียมปันผล 0.60 บ. ขึ้นเครื่องหมาย XD 28 เม.ย.65 กำหนดจ่าย 20 พ.ค.65
24 ก.พ. 2565

บริษัท ซีพี ออลล์ จำกัด (มหาชน) หรือ CPALL รายงานผลการดำเนินงานงวดปี 2564 มีกำไรสุทธิ ดังนี้

ทั้งนี้ผลการดำเนินงานงวดปี 2564 มีกำไรลดลง เนื่องจากบริษัทฯ มีต้นทุนในการจัดจำหน่าย ค่าใช้จ่ายในการบริหาร และค่าใช้จ่ายอื่นเท่ากับ 124,026 ล้านบาท เพิ่มขึ้นร้อยละ 15.0 จากปีก่อน ซึ่งมีสาเหตุหลักมาจากการบันทึกทางบัญชีในเรื่องการด้อยค่าของสินทรัพย์ไม่มีตัวตนอื่นนอกจากค่าความนิยมประเภททรัพย์สินทางปัญญา 7,159 ล้านบาท โดยต้นทุนในการจัดจำหน่าย 97,680 ล้านบาท เพิ่มขึ้นร้อยละ 6.7 จากปีก่อน ส่วนค่าใช้จ่ายในการบริหาร 19,186 ล้านบาท เพิ่มขึ้นร้อยละ 12.8 จากปีก่อน
พร้อมกันนี้ บริษัทเตรียมปันผลจากงวดดำเนินงานวันที่ 1 ม.ค.2564 ถึงวันที่ 31 ธ.ค.2564 เป็นเงินสด 0.60 บาท/หุ้น กำหนดวันที่ไม่ได้รับสิทธิปันผล (XD) วันที่ 28 เม.ย.2565 และกำหนดจ่าย 20 พ.ค.2565